text: نئی دہلی،17نومبر: نائب صدرجمہوریہ ہند، جناب ایم وینکیانائیڈونے کہاہے کہ شمولیت پرمبنی ترقی (سب کا وکاس ) کے مقصد کے حصول کے لئے قبائلی ترقی ایک اہم عنصرہے ۔ موصوف ‘‘آدی مہوتسو’’کاافتتاح کرنے کے بعد حاضرین سے خطاب کررہے تھے ۔آدی مہوتسوکا اہتمام 15روز تک چلنے والے قبائلی میلے کے طورپرکیاگیاہے ،جس کا عنوان ‘قبائلی ثقافت کے جذبے کی تقریب ، کھانوں اور تجارت کا جشن ’۔قبائلی امورکے وزیرجناب جوال اورام ، قبائلی امورکے وزیرمملکت جناب سدرشن بھگت ، قبائلی امورکی وزارت کی سکریٹری محترمہ لینانائک ، ٹرایفیڈ کے مینیجنگ ڈائرکٹرجناب پراویرکرشنا اور دیگرعمائدین اس موقع پرموجودتھے ۔